Ek het pas ’n bord vol mieliepap sonder suiker of melk afgewurg en wag net vir die reën om te bedaar voordat ek in die pad val.
Om elke hoek en draai drink hy hom dronk en dan is dit glad nie ’n plesier om saam met hom in dieselfde huis te wees nie.
As hy eers by die deur ingewaggel kom en nie behoorlik op sy bene kan staan nie, weet ek hier kom moeilikheid.
“Hoe moet ek weet?” vaar sy uit. “Wat vra jy vanoggend so ’n klomp vrae? Loop liewer voordat ek jou met die besemstok oor jou kop slaan. Jy hou jou te groot vir jou skoene.”
Ma wil niks van Pa weet nie. Al behandel hy haar so sleg, sien sy nie sy foute raak nie. Kan ’n mens so blind wees?
Hy het nou die aand sy bord kos van die tafel af gegooi omdat daar volgens hom nie genoeg sout in was nie.